作者：陈人杰
词牌/韵律：沁园春

paragraphs: 落日都门，买得扁舟，乘兴而东。
正苕川半夜，月寒似水，苹洲一路，秋老多风。
携妓溪山，寻春岁月，往事黄粱昨梦中。
高楼上，问何人怀古，湖海元龙。
诸君解后相逢。
更休问奚奴金错空。
向琐窗看镜，鬓无霜白，玉舠挥酒，脸有潮红。
莼美鲈肥，橙香蟹壮，风味不如归兴浓。
明朝去，有西门一水，直与天通。